gl en id gl gl gl gl en gl gl gl gl gl gl en de es de en gl gl gl en fr cs hu fr gl gl gl en gl gl en es ca gl es gl es
Cinema, doc, música… 2022 – Festival Ateneo Barroco
Sede Afundación (rúa do Vilar, 19)
asistencia gratuíta até completar o aforo
Como ilustrativo complemento didáctico, o festival Ateneo Barroco volve achegar unha serie de sesións cinematográficas e documentais. Relacionados directa ou indirectamente cos programas, estes filmes enriquecen os contidos do festival e ofrecen unha panorámica suplementaria de aspectos musicais, de eventos históricos, de personaxes, en resumo, de historias do Barroco e as súas músicas, filtradas a través da visión de cineastas, músicos, artistas, escritores, musicólogos e especialistas.
VISION. AUS DEM LEBEN DER HILDEGARD VON BINGEN
(Visión. A historia de Hildegard von Bingen)
Margarethe von Trotta. Filme, 2009. 106´
Barbara Sukowa, Heino Ferch, Hannah Herzsprung, Gerald Alexander Held
Sede Afundación (rúa do Vilar, 19)
martes 4 outubro 2022 | 19.00
Barbara Sukowa protagoniza a Hildegard von Bingen, monxa alemá que dende nena tivo visións sobrenaturais e cuxa fama traspasou os muros do seu convento. A directora berlinesa Margarethe von Trotta filmou en 2009 a súa lectura desta personaxe nada en Renania en 1098, unha muller adiantada á súa época, a Idade Media, que foi abadesa da súa congregación, que tiña coñecementos de medicina natural, escritora, compositora…
NANNERL, LA SOEUR DE MOZART
(Nannerl, a irmá de Mozart)
René Féret. Filme, 2010. 120’
Marie Féret, Marc Barbe, Delphine Chulliot, Lisa Féret
Sede Afundación (rúa do Vilar, 19)
mércores 5 outubro 2022 | 19.00
Nannerl, a irmá de Wolfgang Amadeus Mozart, nena prodixio como o seu irmán, tamén foi presentada polo seu pai Leopold nas cortes de Europa. Cantante, clavecinista, violinista, o seu talento quedou eclipsado polo seu irmán e a súa carreira freada polas convencións da época. O director francés René Féret elixiu á súa propia filla Marie para protagonizar un filme de época no que ofrece a súa visión do que puido ser a vida de Anna Maria Mozart.
O festival Ateneo Barroco quere amosar dende os seus inicios a súa vocación de plataforma de mostra, de intercambio e de diálogo dos artistas e intérpretes galegos e residentes en Galicia, recoñecidos especialistas que centraron os seus esforzos formativos e a súa traxectoria profesional e investigadora na música antiga, con prestixiosos músicos doutras latitudes que sen dúbida contribuirán a enriquecer a experiencia musical dos asistentes a este novo festival, a recolocar a Santiago como referencia na escena musical nacional.
Esta página utiliza cookies y otras tecnologías para que podamos mejorar su experiencia en nuestro sitio.    Ver